Številka: \_\_\_\_\_\_\_\_\_

Datum: 28. 7. 2021

Na podlagi pooblastila za izvedbo skupnega postopka oddaje javnega naročila, podanega v Pogodbi o skupnem nastopu pri izgradnji povezovalnega vodovoda Ilirska Bistrica – Rodik, ki si jo dne 25. 11. 2019 sklenile Občina Ilirska Bistrica, Bazoviška cesta 14, 6250 Ilirska Bistrica, Občina Hrpelje – Kozina, Reška cesta 14, Hrpelje, 6240 Kozina in Občina Divača, Kolodvorska ulica 3A, 6215 Divača in s katero so se Občine dogovorile, da se za izvedbo postopka oddaje javnega naročila pooblasti Občino Ilirska Bistrica ter na podlagi 66. člena Zakona o javnem naročanju (Uradni list RS, št. 91/2015 in 14/18; v nadaljevanju ZJN-3), Občina Ilirska Bistrica izdaja naslednji

# SKLEP O ZAČETKU POSTOPKA ODDAJE JAVNEGA NAROČILA

Naziv javnega naročila: **Izgradnja povezovalnega vodovoda Ilirska Bistrica – Rodik – ponovitev postopka za sklop 8: Vodovod VH Veliko Brdo – VH Jelšane**

Vrsta javnega naročila: **gradnje**

Predmet javnega naročila: **Predmet javnega naročila je izgradnja Vodovoda VH Veliko Brdo – VH Jelšane**

**Natančen opis predmeta javnega naročila izhaja iz Tehničnih specifikacij in prilog razpisne dokumentacije ter Popisov del s ponudbenim predračunom, kar vse predstavlja sestavne dele dokumentacije v zvezi z oddajo javnega naročila.**

Ocenjena vrednost naročila: **1.511.091,00 brez DDV oziroma 1.843.531,02 EUR z DDV**

Skupni obseg zagotovljenih sredstev za predmeta javnega naročila je: **1.843.531,02 EUR**. Sredstva so zagotovljena na sledečih postavkah:

1. Proračuni občin

- Občina Ilirska Bistrica iz proračuna

- Občina Divača iz proračuna

- Občina Hrpelje-Kozina iz proračuna

2. Dogovor za razvoj regij (KS + RS) – podpisan Dogovor

- sredstva Kohezijskega sklada (85 %)

- proračun Republike Slovenije (15 %)

3. Dogovor za razvoj regij (KS + RS) -- Dogovor še ni podpisan

- sredstva Kohezijskega sklada (85 %)

- proračun Republike Slovenije (15 %)

4. Ministrstvo za okolje in prostor - Direkcija RS za vode

Za izvedbo javnega naročila je predvideno sofinanciranje v okviru Evropskega kohezijskega sklada. V kolikor bodo sredstva sofinanciranja pridobljena velja:

Naložbo sofinancirata Republika Slovenija in Evropska unija iz Kohezijskega sklada. Operacija se izvaja v okviru Operativnega programa za izvajanje evropske kohezijske politike v obdobju 2014-2020, prednostne osi »Boljše stanje okolja in biotske raznovrstnosti«, prednostne naložbe »Vlaganje v vodni sektor za izpolnitev zahtev okoljske zakonodaje Unije ter za zadovoljitev potreb po naložbah, ki jih opredelijo države članice in ki presegajo te zahteve«, specifični cilj »Večja zanesljivost oskrbe z zdravstveno ustrezno pitno vodo«.

Pogodbo o izvedbi javnega naročila bo ob upoštevanju opredeljenega v Pogodbi o skupnem nastopu pri izgradnji povezovalnega vodovoda Ilirska Bistrica – Rodik sklenjena pod sledečim odložnim pogojem:

1. da bodo naročnik oziroma Občine pridobile predvidena sredstva sofinanciranja iz Kohezijskega sklada, kar pomeni, da je odložni pogoj izpolnjen in pogodba začne učinkovati, ko naročnik sklene pogodbo o sofinanciranju oziroma je izdana odločitev o podpori. Če se odložni pogoj ne izpolni v roku enega leta od pravnomočnosti odločitve o oddaji javnega naročila, se šteje, da je pogodba razvezana,
2. da bodo naročnik oziroma Občine pridobile sredstva sofinanciranja iz proračuna RS (Dogovor za razvoj regij), kar pomeni, da je odložni pogoj izpolnjen in pogodba začne učinkovati, ko naročnik sklene pogodbo o sofinanciranju oziroma je izdana odločitev o podpori. Če se odložni pogoj ne izpolni v roku enega leta od pravnomočnosti odločitve o oddaji javnega naročila, se šteje, da je pogodba razvezana in
3. da bodo naročnik oziroma Občine pridobile sredstva sofinanciranja s strani ministrstva za okolje in prostor – Direkcija RS za vode kar pomeni, da je odložni pogoj izpolnjen in pogodba začne učinkovati, ko naročnik sklene pogodbo o sofinanciranju oziroma je izdana odločitev o podpori. Če se odložni pogoj ne izpolni v roku enega leta od pravnomočnosti odločitve o oddaji javnega naročila, se šteje, da je pogodba razvezana.

Ne glede na zgoraj navedene odložne pogoje pa se posamezni naročnik skladno z določili sklenjene Pogodbe o skupnem nastopu pri izgradnji povezovalnega vodovoda Ilirska Bistrica – Rodik lahko odloči, da bo tudi v primeru, da ne bo pridobil sredstev sofinanciranja, posamezen sklop oddal. V tem primeru se lahko izvedeni postopek oddaje javnega naročila uporabi deloma ali v celoti kot podlaga za sklenitev pogodbe o izvedbi.

Vrsta postopka: **odprti postopek skladno s 40. členom ZJN-3**

Delitev na sklope: **Ne. Javno naročilo ni razdeljeno na sklope, temveč se izvaja kot celovito javno naročilo. Delitev javnega naročila na sklope v konkretnem primeru po oceni naročnika ne predstavlja zasledovanja načela gospodarnosti, učinkovitosti in uspešnosti, saj zaradi narave predmeta javnega naročila drobljenje naročila na sklope ni aplikativno. Ob upoštevanju navedenega naročnik javnega naročila ni razdelil na sklope.**

Okvirni sporazum: **Ne**

Predviden terminski plan izvedbe javnega naročila:

|  |  |
| --- | --- |
| **Dokument oziroma aktivnost** | **Predviden datum izvedbe** |
| Razpisna dokumentacija | 28. 7. 2021 |
| Obvestilo o naročilu | 28. 7. 2021 |
| Predložitev ponudb | 13. 8. 2021 |
| Odločitev o oddaji naročila | 23. 8. 2021 |
| Podpis pogodbe | 7. 9. 2021 |

Strokovna komisija za izvedbo javnega naročila:

|  |  |
| --- | --- |
| **Ime in priimek** | **Funkcija** |
| Mitja Božić (Občina Ilirska Bistrica) | predsednik strokovne komisije |
| Andrej Bolčič (Občina Hrpelje – Kozina) | član strokovne komisije |
| Zdenka Hreščak (Občina Divača) | članica strokovne komisije |
| Matjaž Mihelčič (zunanji svetovalec) | član strokovne komisije (brez glasovalne pravice) |

Naloga strokovne komisije je priprava razpisne dokumentacije v sodelovanju z zunanjimi izvajalci, pregled in potrditev celotne razpisne dokumentacije, pošiljanje obvestila o javnem naročilu, priprava pojasnil in sprememb razpisne dokumentacije, izpeljava postopka odpiranja prijav/ponudb, pregled ustreznosti prijav/ponudb ter njihovo vrednotenje v skladu s sprejetimi merili, izdelava predloga strokovne komisije o oddaji javnega naročila ter izdelava predloga odločitve o oddaji javnega naročila.

Strokovna komisija svoje odločitve sprejema z večino glasov vseh članov. Za izvedbo odpiranja prijav/ponudb in vpogled v prijavno/ponudbeno/postopkovno dokumentacijo zadošča prisotnost enega člana strokovne komisije.

Oseba, ki vodi postopek javnega naročanja, mora vse osebe, ki so sodelovale pri pripravi dokumentacije v zvezi z oddajo javnega naročila ali njenih delov ali na kateri koli stopnji odločale v postopku javnega naročanja, pred sprejetjem odločitve o oddaji javnega naročila pisno obvestiti o tem, kateremu ponudniku/kandidatu se javno naročilo oddaja.

Kadar je oseba, ki vodi postopek javnega naročanja, ki sodeluje pri pripravi dokumentacije v zvezi z oddajo javnega naročila ali njenih delov ali ki na kateri koli stopnji odloča v postopku javnega naročanja, neposredno ali posredno povezana z izbranim ponudnikom/kandidatom na način, da lahko ta povezava oziroma njen zasebni, finančni ali ekonomski interes vpliva na objektivno in nepristransko opravljanje nalog v zvezi z javnim naročilom ali vzbuja dvom o njeni objektivnosti in nepristranskosti, mora ta oseba takoj, ko je glede na okoliščine mogoče, vendar najpozneje pred oddajo javnega naročila, predstojnika oziroma naročnika, za katerega opravlja dela oziroma na drug način sodeluje v postopku javnega naročanja, o tem pisno obvestiti in ravnati v skladu z njegovimi navodili. Predstojnik naročnika mora v tem primeru zagotoviti, da se naloge opravijo zakonito in nepristransko.

Šteje se, da obstaja neposredna ali posredna povezava s ponudnikom/kandidatom iz prejšnjega odstavka, če je oseba iz prejšnjega odstavka v zakonski zvezi, zunajzakonski skupnosti, registrirani istospolni partnerski skupnosti, skupnem gospodinjstvu, krvnem sorodstvu v ravni vrsti, krvnem sorodstvu v stranski vrsti do vštetega tretjega kolena, sorodstvu po svaštvu do vštetega drugega kolena, posvojitelj, posvojenec, rejnik, rejenec, v zasebnem poslovnem ali delovnopravnem razmerju s ponudnikom/kandidatom, njegovim družbenikom z več kot pet odstotnim lastniškim deležem, zakonitim zastopnikom ali prokuristom.

Kadar je zakoniti zastopnik naročnika v zgoraj opisani povezavi z izbranim ponudnikom/kandidatom, mora ta oseba o tem takoj, ko je glede na okoliščine mogoče, vendar najpozneje pred oddajo javnega naročila, pisno obvestiti nadzorni organ naročnika. Nadzorni organ mora v tem primeru zagotoviti, da se naloge opravijo zakonito in nepristransko.

**Dolžnost poročanja o premoženjskem stanju komisiji za preprečevanje korupcije:**

Skladno z določbo 41. člena Zakona o integriteti in preprečevanju korupcije (v nadaljevanju ZIntPK; Ur.l. RS, št. 69/2011-UPB2 in 158/2020) so osebe, odgovorne za javna naročila zavezanci za prijavo premoženjskega stanja Komisiji za preprečevanje korupcije. Skladno z določbo 11. točke 4. člena ZIntPK so osebe, odgovorne za javna naročila osebe, ki jih naročniki imenujejo v strokovne komisije za oddajo naročila in osebe, ki odločajo, potrjujejo in predlagajo vsebino razpisne dokumentacije, ocenjujejo ponudbe oziroma naročniku predlagajo izbor ponudnika, kadar gre za postopke zbiranja ponudb po predhodni objavi ali po postopkih javnih naročil, katerih vrednost je višja od ocenjene vrednosti javnih naročil, za katere je potrebno izvesti postopke zbiranja ponudb z objavo v skladu z zakonom, ki ureja javno naročanje. Osebe, odgovorne za javna naročila, morajo komisiji sporočiti podatke o svojem premoženjskem stanju enkrat letno, in sicer do 31. januarja tekočega leta za preteklo koledarsko leto, če so v preteklem koledarskem letu sodelovale v postopku javnega naročanja, kot je opredeljen v 11. točki 4. člena tega zakona. Za osebe, odgovorne za javna naročila se ne uporablja drugi odstavek 43. člena zakona. Naročnik komisiji posreduje sezname zavezancev v 30 dneh po vsaki spremembi. Obrazec za prijavo premoženjskega stanje je dostopen na spletnih straneh Komisije za preprečevanje korupcije na naslovu: <http://www.kpk-rs.si/index.php?id=40>.

|  |  |  |
| --- | --- | --- |
| **OBČINA ILIRSKA BISTRICA**  Emil Rojc  \_ \_ \_ \_ \_ \_ \_ \_ \_ \_ \_ | **OBČINA HRPELJE - KOZINA**  Saša Likavec Svetelšek  \_ \_ \_ \_ \_ \_ \_ \_ \_ \_ \_ | **OBČINA DIVAČA**  Alenka Štrucl Dovgan  \_ \_ \_ \_ \_ \_ \_ \_ \_ \_ \_ \_ |

VROČITI:

|  |
| --- |
| * odložiti v zadevo (e-pošta) * vsem članom strokovne komisije (e-pošta) |